|  |  |  |
| --- | --- | --- |
| D:\DOCTORAT\WEB\poza_asachi_stanga.gif | **UNIVERSITATEA TEHNICĂ „GHEORGHE ASACHI” DIN IAŞI**  **RECTORAT** |  |

**CONTRACT DE STUDII**

**pentru *Programul de studii universitare de doctorat ştiinţific***

Nr. \_\_\_\_\_\_\_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_\_\_\_\_\_\_\_

încheiat între :

***Universitatea Tehnică „Gheorghe Asachi” din Iaşi****, cu sediul în Iaşi, Str. Prof.dr.docent Dimitrie Mangeron nr. 67, reprezentată prin* ***Rector, prof.univ.dr.ing. Dan Cașcaval****, în calitate de Instituție Organizatoare de Studii Universitare de Doctorat (IOSUD)*

***Directorul Consiliului pentru studiile universitare de doctorat (C.S.U.D.), prof.univ.dr.ing. Alexandru Sălceanu,***

***Directorul Școlii doctorale a universității, prof.univ.dr.ing. Gabriela Lisa*,**

***Domnul/Doamna*** *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ în calitate de* ***conducător de doctorat*** *al studentului doctorand*

***Domnul/Doamna*** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

posesor al cărţii de identitate seria \_\_\_\_\_\_ nr. \_\_\_\_\_\_\_\_\_\_\_\_\_\_\_\_ CNP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, înmatriculat(ă) conform **Deciziei de înmatriculare nr. 3050** din data de **01.10.2024**în calitate de **student doctorand** al universității, la **FORMA CU FRECVENȚĂ REDUSĂ BUGET FĂRĂ BURSĂ** la Facultatea de \_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***în domeniul*** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

***A. Obiectul contractului***: parcurgerea de către studentul doctorand , sub autoritatea IOSUD – TUIASI, a Şcolii Doctorale a universităţii şi a Consiliului de coordonare a programelor doctorale (C.C.P.D.), a activităţilor din cadrul Programului de doctorat, ce cuprinde:

* ***Un program de pregătire bazat pe studii universitare avansate***, conform planului de învăţământ elaborat pentru studiile universitare de doctorat;
* ***Un program individual de cercetare ştiinţifică***.

Programul de doctorat se organizează în baza legislaţiei în vigoare, a *Regulamentului IOSUD-Universitatea Tehnică ”Gheorghe Asachi” din Iași privind organizarea și desfășurarea activităţilor de studii universitare de doctorat*, precum şi a oricăror modificări legislative privind studiile de doctorat şi şcolaritatea.

***B. Durata contractului:*** determinată, pe o perioadă de maximum **4 ani** universitari (8 semestre universitare)**: 01 octombrie 2024 – 30 septembrie 2028,** perioadă ce cuprinde:

1. **Programul de pregătire bazat pe studii universitare avansate**, care se desfășoară pe o perioadă de 1 an.
2. **Programul individual de cercetare ştiinţifică,** inclusiv susţinerea tezei de doctorat, care se desfășoară pe o perioadă de 3 ani.

***C. FINANȚAREA STUDIILOR DE DOCTORAT***

Pentru desfășurarea studiilor universitare de doctorat cu finanțare de la bugetul de stat, la forma de învățământ ***cu frecvență redusă fără bursă,*** cheltuielile de școlarizare sunt finanțate de la bugetul de stat, prin Hotărâre a Guvernului, inițiată anual de Ministerul Educației

***D. REGIMUL DE FRECVENȚĂ LA STUDIILE DE DOCTORAT***

Studentul doctorand are următoarele obligații:

1. să fie în legătură permanentă cu conducătorul de doctorat;
2. să respecte orarul stabilit împreună cu conducătorul de doctorat și să își îndeplinească obligațiile de susținere a lucrărilor și de prezentare a rezultatelor cercetării;
3. să respecte obligaţiile de frecvenţă stabilite de către Senatul universităţii.

***E INFORMAȚII DESPRE TEMA DE CERCETARE DOCTORALĂ ȘI TEZA DE DOCTORAT***

1. **Tema de cercetare doctorală este** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Programul de studii universitare de doctorat se organizează și se desfășoară în limba română.
3. Teza de doctorat se redactează și se susține, de regulă, în limba română.
4. În situația în care teza de doctorat este redactată și se susține într-o limbă de circulație internațională, rezumatul tezei de doctorat se redactează în limba română.
5. Teza de doctorat trebuie să fie rezultatul activității proprii de cercetare științifică a studentului doctorand și să conțină rezultate originale în domeniul cunoașterii științifice.
6. Studentul doctorand este autorul tezei de doctorat și își asumă corectitudinea datelor și informațiilor prezentate în teză, precum și opiniile și pozițiile exprimate în teză.
7. Conținutul tezei de doctorat este stabilit de studentul doctorand prin consultare cu conducătorul de doctorat și va respecta structura-cadru și limitările impuse de regulamentul IOSUD. Teza de doctorat este o lucrare originală, fiind obligatorie menționarea sursei pentru orice material preluat.
8. Teza de doctorat este un document public, numele și prenumele titularului tezei de doctorat, ale conducătorului de doctorat și ale membrilor comisiei de îndrumare și integritate academică, precum și datele de identificare ale IOSUD fiind de asemenea informații publice.
9. Teza de doctorat va fi evaluată în funcție de criteriile de evaluare stabilite de IOSUD pentru rezultatele de cercetare științifică obținute în cadrul programului de studii universitare de doctorat.
10. Teza de doctorat trebuie sustinută public cel târziu la data de 30 Septembrie 2028, cu excepția cazurilor în care există perioade de prelungire sau de întrerupere legal aprobate, care se adaugă la această dată.

# *F. CONDIȚII MINIME DE PROMOVARE A ANULUI UNIVERSITAR ȘI DE FINALIZARE A PROGRAMULUI DE* *PREGĂTIRE BAZAT PE STUDII UNIVERSITARE AVANSATE*

1. Programul de pregătire bazat pe studii universitare avansate este propus de către conducătorul de doctorat împreună cu studentul doctorand, este avizat de Directorul Şcolii Doctorale și este aprobat de Rectorul Universităţii. Promovarea tuturor examenelor incluse în Programul de pregătire bazat pe studii universitare avansate implica acumularea unui număr de cel puțin 30 ECTS.
2. Programul conține discipline din planul de învățământ al Consiliului de Coordonare a Programelor Doctorale la care este înmatriculat studentul doctorand sau al altui Consiliu de Coordonare a Programelor Doctorale, în funcţie de tematica abordată și/sau în funcţie de activitățile de studiu individual și cercetare coordonate de către conducătorul de doctorat. Examenele ce urmează a fi susţinute pe parcursul anului universitar vor fi alese din Planul de învăţământ al CCPD-ului la care este înmatriculat și/sau din Planul de învăţământ al altui Consiliu, în funcţie de tematica abordată. Numărul de credite minim poate fi obţinut şi de la discipline parcurse anterior la studiile de master de cercetare. Pentru absolvenţii care nu au pregătire specifică în domeniu se vor stabili, opţional, discipline complementare. Planul de învățământ se aprobă de către Consiliul de Administrație și se revizuiește anual.
3. Catalogul în care se consemnează notele la examenele susţinute **(Formularul REG.11 E4R1 –F4**) va fi depus anual, cel mai târziu până la data de 10 septembrie, la Rectorat – CSUD.
4. Pe parcursul programului de pregătire universitară avansată se elaborează primul raport de cercetare științifică, intitulat ***Raport de cercetare finalizare PPUA,*** care trebuie să cuprindă, obligatoriu, titlul propus pentru teza de doctorat, obiectivul general şi obiectivele specifice ale tezei de doctorat, metodologia generală a cercetării, evaluarea riscului şi soluţii alternative, calendarul estimativ al activităţilor de cercetare viitoare şi un raport de activitate. Acest raport este susținut de către studentul doctorand în prezența comisiei de îndrumare şi integritate academică şi a conducătorului de doctorat în luna septembrie conform calendarului anului universitar, aprobat în fiecare an. Rezultatele evaluării se exprimă printr-unul dintre calificativele: „foarte bine”, „bine”, „satisfăcător” sau „nesatisfăcător”. În cazul obţinerii calificativului „nesatisfăcător”, se va prezenta un nou raport de cercetare până la sfârșitul lunii septembrie. Dacă şi la a doua susţinere a Raportului de cercetare finalizare PPUA se obţine calificativul „nesatisfăcător”, studentul doctorand este exmatriculat din ciclul de studii universitare de doctorat.
5. Schimbarea unor discipline din programul de pregătire bazat pe studii universitare avansate se poate face la cererea studentului doctorand, cu avizul conducătorului de doctorat şi cu aprobarea directorului Școlii Doctorale.
6. Pentru pregătirea şi susţinerea Raportului de cercetare finalizare PPUA studentul doctorand acumulează 30 credite, suplimentar celor minimum 30 credite din PPUA.

**G. *PROGRAMUL DE CERCETARE ŞTIINŢIFICĂ***

a) Programul de cercetare ştiinţifică începe după finalizarea primului an de studii și susţinerea *Raportului de cercetare finalizare PPUA* şi se desfășoară în cadrul IOSUD și/sau în cadrul instituţiilor cu care acestea realizează convenţii de cotutelă. Programul de cercetare ştiinţifică este propus de către conducătorul de doctorat împreună cu studentul doctorand şi este avizat de Directorul Şcolii doctorale.

b) Pe durata Programului de cercetare științifică studentul doctorand va susţine un număr de 3 rapoarte de cercetare apreciate cu calificativ, la o distanţă de maximum 12 luni unul faţă de celălalt. Datele la care se susţin rapoartele de cercetare sunt stabilite, orientativ, în Programul de cercetare ştiinţifică. Se recomandă ca ultimul raport de cercetare să fie susţinut cu minimum 6 luni înainte de încheierea programului doctoral, dar nu mai târziu de 1 mai, restul timpului fiind dedicat pregătirii tezei de doctorat.

c) În cazul în care nu se pot respecta datele planificate iniţial, studentul doctorand întocmeşte o cerere adresată Consiliului de coordonare a programelor doctorale prin care solicită modificarea termenului de susţinere. Cererea de decalare însoţeşte procesul verbal întocmit la susţinerea raportului de cercetare.

d) Rezultatul obţinut la susţinerea raportului va fi consemnat într-un proces verbal (Formularul REG.11E4-F6) şi se exprimă printr-unul dintre calificativele: „foarte bine”, „bine”, „satisfăcător” sau „nesatisfăcător”. În cazul obţinerii calificativului „nesatisfăcător”, studentul doctorand trebuie să refacă raportul de cercetare, pe care îl poate susţine din nou, reluând procedura.

e) Susținerea rapoartelor de cercetare este publică şi are loc cel puţin în prezenţa conducătorului de doctorat şi a Comisiei de îndrumare şi integritate academică. În situaţii deosebite, susţinerea raportului se poate face şi parţial online asigurându-se comunicarea între toţi membrii comisiei. Inițierea parțial online a evenimentului va fi făcută de către conducătorul de doctorat folosind una din platformele instituţionale agreate de IOSUD. Procesul verbal al şedinţei, în acest caz, va fi semnat electronic de toţi membrii comisiei. Procesul verbal de susţinere a raportului de cercetare, împreună cu cererea de decalare a termenului de susținere a raportului (dacă este cazul) vor fi depuse de conducătorul de doctorat la secretariatul CSUD în original în termen de 20 zile lucrătoare de la data susținerii.

f) Schimbarea denumirii rapoartelor de cercetare se va face pe bază de cerere, înregistrată la registratura TUIASI, avizată de conducătorul de doctorat şi directorul CCPD.

g) Pentru elaborarea şi susţinerea fiecărui Raport de cercetare ştiinţifică studentul doctorand acumulează câte 60 credite.

h) În perioada de desfășurare a Programului de cercetare științifică, studenții doctoranzi pot efectua stagii de cercetare la universități din țară sau străinătate în baza unor acorduri, inclusiv de cotutelă, pentru documentarea și efectuarea de cercetări necesare elaborării rapoartelor de cercetare și a tezei de doctorat.

# *H. ÎNTRERUPEREA, PRELUNGIREA, REDUCEREA PROGRAMULUI DE STUDII UNIVERSITARE DE DOCTORAT*

Din motive temeinice, durata programului de doctorat poate fi întreruptă, prelungită şi/sau redusă cu avizul Şcolii doctorale, a C.C.P.D.-ului şi a conducătorului de doctorat.

1*. Întreruperea programului de studii universitare de doctorat* se poate face pentru maxim 2 ani universitari, la cererea studentului doctorand în următoarele situații:

* 1. concediu pentru nașterea și/sau creșterea copilului în vârstă de până la 2 ani sau, în cazul copilului cu handicap, până la împlinirea vârstei de 3 ani;
  2. concediu pentru îngrijirea copilului bolnav în vârstă de până la 7 ani sau, în cazul copilului cu handicap, pentru afecțiuni intercurente, până la împlinirea vârstei de 18 ani;
  3. concediu pentru formare profesională.

Durata programului de studii universitare de doctorat se prelungește cu duratele perioadelor cumulate ale întreruperilor aprobate.

2 *Prelungirea programului de studii universitare de doctorat* se poate face cu **1-2 ani universitari**, la propunerea conducătorului de doctorat cu aprobarea Senatului TUIASI pentru următoarele situații:

1. studentul doctorand a accesat o bursă de studii sau un program de documentare prin competiție de granturi speciale în domeniul temei de doctorat;
2. studentul doctorand a accesat o bursă de mobilități de cercetare sau un stagiu de pregătire/documentare sau de practică științifică în domeniul temei de doctorat;
3. studentul doctorand derulează experimente științifice de laborator și activități aplicative de cercetare în domeniul temei de doctorat;
4. studentul doctorand derulează activități de cercetare în cadrul unor proiecte de cercetare științifică sau aplicativă în domeniul temei de doctorat.

3. *Reducerea programului de studii universitare de doctorat* se poate face cu **maxim 1 an**, la solicitarea studentului doctorand, cu avizul conducătorului de doctorat, cu avizul CSD și cu aprobarea Senatului, cu condiția îndeplinirii concomitente a următoarelor cerințe:

* 1. studentul doctorand a realizat 240 ECTS;
  2. studentul doctorand a îndeplinit cerințele prevăzute în standardul CNATDCU de acordare a titlului de doctor pentru domeniul respectiv;
  3. studentul doctorand a depus teza de doctorat pentru susținere publică și CSUD a decis să inițieze procedura de susținere publică a tezei de doctorat prin stabilirea comisiei de doctorat.

# *I. CONDIȚIILE DE SCHIMBARE A CONDUCĂTORULUI DE DOCTORAT*

1. La cererea motivată a studentului doctorand, CSD poate decide schimbarea conducătorului de doctorat, dacă a constatat neîndeplinirea obligațiilor legale sau contractuale asumate de către acesta, pentru alte motive care vizează raportul de îndrumare dintre conducătorul de doctorat și studentul doctorand, precum și în cazul în care se constată indisponibilitatea conducătorului de doctorat. În aceste cazuri, în cel mult 30 de zile, Consiliul Școlii Doctorale desemnează un alt conducător de doctorat.
2. Eventualele conflicte dintre studentul doctorand și conducătorul de doctorat se mediază de către Consiliul Școlii Doctorale, iar în cazul nesoluționării conflictului la acest nivel, acesta este mediat de către CSUD.
3. Eventualele conflicte dintre studentul doctorand și Școala Doctorală se mediază de către CSUD.

***J. Drepturile şi obligaţiile*** ***STUDENTULUI DOCTORAND*** - Studentul doctorand are obligația să se informeze şi să respecte întru totul instrucţiunile adoptate la nivel de universitate cu privire la desfăşurarea activităţilor didactice şi de cercetare.

**1. Drepturile** universitare și de cercetare științificăale studentului doctorand:

a) să beneficieze de sprijinul, îndrumarea și coordonarea conducătorului de doctorat, precum și de îndrumarea comisiei de îndrumare și integritate academică;

b) să participe la reuniunile de lucru ale personalului de cercetare-dezvoltare din cadrul IOSUD, atunci când sunt în discuție subiecte relevante pentru tema tezei sale de doctorat;

c) să fie reprezentat în structurile de conducere universitară ale IOSUD care prevăd această reprezentare: Consiliul Școlii Doctorale, Consiliul pentru Studii Universitare de Doctorat, Senatul TUIASI;

d) să acceseze și să utilizeze infrastructura, logistica, centrele de documentare, bibliotecile și echipamentele Școlii Doctorale și ale IOSUD pentru elaborarea proiectelor de cercetare și a tezei de doctorat;

e) să se înscrie la cursurile și activitățile organizate de alte școli doctorale, relevante pentru tema tezei sale de doctorat;

f) să lucreze împreună cu echipe de cercetători din cadrul IOSUD sau din cadrul unor unități de cercetare-dezvoltare care au încheiat acorduri sau parteneriate instituționale cu IOSUD, fiind încurajate și sprijinite inițiativele cu caracter interdisciplinar;

g) să fie integrat în echipele proiectelor/granturilor/contractelor de cercetare din cadrul IOSUD, inclusiv prin participarea la procesul de redactare și depunere a cererilor de finanțare;

h) să beneficieze de mobilități naționale sau internaționale de studii sau de cercetare științifică;

i) să beneficieze de sprijin instituțional pentru a participa la conferințe sau congrese științifice, ateliere de lucru, școli de vară ori iarnă și seminare naționale și internaționale în domeniul în care și-a ales teza de doctorat;

j) să participe la sesiunile de comunicări științifice organizate de Școala Doctorală;

k) să fie informat cu privire la curriculumul studiilor doctorale din cadrul Școlii Doctorale;

l) să beneficieze de serviciile pentru studenți, existente la nivelul IOSUD, (de exemplu: Centrul de Consiliere și Orientare în Carieră (CCOC), Centrul de Management al Talentelor (CMT-TUIASI), inclusiv de serviciile de cazare și cantină;

m) dreptul de a participa la stabilirea examenelor pe care urmează să le susțină, în conformitate cu legislaţia în vigoare şi regulamentul IOSUD;

n) să solicite, pentru motive specificate în regulamentul studiilor doctorale, întreruperea programului de studii universitare de doctorat;

o) să solicite, cu avizul conducătorului de doctorat, reducerea cu maximum un an a programului de studii universitare de doctorat;

p) dreptul de a solicita, motivat, Consiliului Școlii Doctorale schimbarea conducătorului de doctorat;

q) dreptul la echipament de protecţie în timpul executării lucrărilor practice care au loc în mediul toxic,

conform normelor de sănătate și securitate în muncă;

r) dreptul la burse de mobilitate, pentru studii, la alte universităţi din ţară şi din străinătate, în condiţiile legii şi cu avizul prealabil al conducătorului de doctorat;

s) dreptul de a folosi poşta electronică şi internetul numai în legătură cu activitatea de pregătire şi cu alte probleme ale procesului de învăţământ sau de cercetare;

t) doctorandul are dreptul de a desfășura activități normate de cercetare și/sau didactice în cazul în care există disponibil la nivelul facultății din care face parte CCPD-ul respectiv;

u) dreptul de a desfăşura, la cerere şi cu aprobarea conducerii IOSUD – TUIASI, activităţile de doctorat într-o limbă de circulaţie internaţională;

v) dreptul de a beneficia la cerere şi cu aprobarea conducerii IOSUD – TUIASI de întreruperea / prelungirea programului de doctorat, precum şi de alte modificări posibile pe durata studiilor, în conformitate cu legislaţia în vigoare;

w) dreptul de a fi sprijinit de o comisie de îndrumare şi integritate academică stabilită de către conducătorul de doctorat în urma consultării cu studentul doctorand;

x) dreptul de a primi titlul şi diploma de doctor în condiţiile legii;

y) orice alt drept care rezultă din Regulamentul-cadru privind studiile universitare de doctorat -aprobat prin Ordinul nr. 3020/2024 şi alte acte normative referitoare la studiile universitare de doctorat;

z) să nu plătească taxe pentru perioadele de întrerupere a programului de studii universitare de doctorat.

***K. DREPTURILE ŞI OBLIGAŢIILE I.O.S.U.D. - UNIVERSITATEA TEHNICĂ „GHEORGHE ASACHI” DIN IAŞI***

**1. IOSUD-TUIASI** are, în principal, următoarele **drepturi**:

1. să stabilească modul de realizare a programului de pregătire a studentului doctorand ;
2. să urmărească modul în care studentul doctorand îşi respectă obligaţiile prevăzute în *Programul de pregătire bazat pe studii universitare avansate* şi *Programul individual de cercetare ştiinţifică*;
3. să exmatriculeze studentul doctorand, la propunerea Şcolii Doctorale și a C.C.P.D.-ului, în cazul în care se constată neîndeplinirea obligaţiilor prevăzute în contract.

**2. IOSUD-TUIASI** are, în principal, următoarele **obligaţii**:

1. să asigure condiţii tehnice, organizatorice şi financiare,în limita fondurilor disponibile, corespunzătoare studiului şi cercetării, în conformitate cu legislaţia în vigoare;
2. să elibereze, la cerere, toate documentele care atestă calitatea de student doctorand a solicitantului;
3. să asigure confidenţialitatea datelor cu caracter personal ale studentului doctorand ;
4. să monitorizeze desfăşurarea programelor de studii doctorale;
5. să asigure, prin Școala doctorală și C.C.P.D., instruirea studenţilor-doctoranzi;
6. să asigure spaţii de cazare în campusul universitar, în limita solicitărilor şi a locurilor disponibile;
7. să emită decizia de acordare a diplomei de doctor, semnată de Rector, în termen de 30 de zile calendaristice de la primirea avizului conform;
8. să întocmească și să elibereze diploma de doctor;
9. să verifice teza de doctorat înaintea susținerii publice a acesteia, prin intermediul unui program informatic de depistare a similitudinilor, în conformitate cu Regulamentul-cadru privind studiile universitare de doctorat. Rezultatele analizei vor fi puse la dispoziția studentului doctorand și a comisiei de doctorat.

**L*. OBLIGAŢIILE ȘCOLII DOCTORALE*** prin intermediul C.C.P.D.-ului, sunt următoarele:

1. să asigure condiţiile tehnice şi organizatorice necesare bunei desfăşurări a activităţilor prevăzute în programul de pregătire universitară avansată;
2. să monitorizeze şi să evalueze studentul doctorand pe durata *Programului de pregătire bazat pe studii universitare avansate* şi *Programului individual de cercetare ştiinţifică*;
3. să desemneze, la cererea studentului doctorand, un nou conducător de doctorat în situația în care apar situații conflictuale între conducătorul de doctorat şi studentul doctorand;
4. răspunderea transmiterii unei eventuale decizii de exmatriculare a doctorandului revine CCPD-ului, prin intermediul conducătorului de doctorat.

***M. DREPTURILE ȘI OBLIGAȚIILE CONDUCĂTORULUI DE DOCTORAT***

Conducătorul de doctorat are următoarele **drepturi**:

1. dreptul de a îndruma și evalua activitatea studentului doctorand în cadrul programului de studii universitare de doctorat, conform autonomiei profesionale și universitare, urmărind exigențele programului de studii universitare de doctorat și respectând interesele profesionale ale studentului doctorand;
2. dreptul de a propune comisia de îndrumare și integritate academică, respectiv comisia de doctorat;
3. dreptul la o evaluare internă și externă imparțială, conformă cu metodologia specifică a procesului de evaluare;
4. dreptul de a cunoaște metodologia în raport cu care este evaluat, atât în evaluarea internă, cât și în evaluarea externă;
5. dreptul de a cunoaște rezultatele evaluării interne și externe a propriei activități;
6. dreptul de a refuza îndrumarea unui student doctorand în condițiile în care este pus fără voia sa într-un conflict de interese;
7. dreptul de a solicita motivat Consiliului Școlii Doctorale întreruperea relației de îndrumare cu un student doctorand;
8. dreptul de a solicita Școlii Doctorale organizarea unui concurs de admitere pentru fiecare poziție de student doctorand vacantă aflată sub îndrumarea sa;
9. dreptul de a decide elementele de studiu din cadrul programului de pregătire bazat pe studii universitare avansate la care studentul-doctorand trebuie să participe, cu respectarea prevederilor Regulamentului de organizare și de desfășurare a programului de studii universitare de doctorat în IOSUD;
10. dreptul de a solicita Consiliului Școlii doctorale, pe baza unor motive bine întemeiate, rezilierea

contractului de studii universitare de doctorat pentru orice student doctorand aflat în îndumarea sa;

1. dreptul de a solicita Consiliului Școlii doctorale, pe baza unor motive bine întemeiate, sistarea pe o

perioadă determinată a bursei unui student doctorand bursier.

Conducătorul de doctorat are următoarele **obligații**:

a) să asigure îndrumarea științifică, profesională și deontologică a fiecărui student doctorand;

b) să propună temele de cercetare pentru admiterea la studiile de doctorat;

c) să asigure condițiile optime și să stimuleze progresul studenților doctoranzi în cercetarea pe care o realizează;

d) să efectueze monitorizarea și evaluarea obiectivă și riguroasă a fiecărui student doctorand aflat în îndumarea sa şi să semnaleze, în scris, orice abatere a acestuia cu privire la programul de studii doctorale întocmit în acest sens, înaintând un referat la conducerea Consiliului de coordonare a programelor doctorale;

e) să sprijine mobilitatea studenților doctoranzi aflaţi în îndrumarea sa;

f) să evite apariția conflictelor de interese în îndrumarea studenților doctoranzi;

g) să stabilească, împreună cu studentul doctorand, disciplinele de specialitate, complementare și facultative specifice temei de cercetare asociate Planului de învățământ al CCPD sau activităţile de pregătire individuală şi conţinutul rapoartelor de cercetare ştiinţifică;

h) să propună exmatricularea studentului doctorand dacă acesta nu-şi îndeplineşte obligaţiile stabilite prin Programul de pregătire bazat pe studii universitare avansate şi Programul individual de cercetare științifică și să-l înștiințeze, în scris, despre exmatricularea lui din programul doctoral prin transmiterea Deciziei de exmatriculare;

j) să asigure, pe toată durata de derulare a contractului de studii doctorale, respectarea standardelor de calitate și etică profesională care să vizeze corectitudinea datelor şi informațiilor prezentate în teză,

precum și a opiniilor şi demonstrațiilor exprimate în teză, inclusiv asigurarea originalității conținutului tezei de doctorat. În cazul în care studentul-doctorand și conducătorul de doctorat nu respectă aceste prevederi, aceștia răspund potrivit prevederilor art. 21 (4) şi art. 23 din Regulamentul-cadru privind studiile universitare de doctorat – aprobat prin Ordinul 3020/2024;

k) să utilizeze platformele / adresele de email instituţionale agreate de IOSUD-TUIASI în relaţia cu studenţii doctoranzi, Şcoala Doctorală, IOSUD;

l) să încurajeze şi să monitorizeze participarea studenţilor doctoranzi la evenimentele organizate în cadrul Şcolii Doctorale (conferinţe, seminarii, sesiuni de training etc.);

m) să asigure respectarea tuturor deciziilor şi instrucţiunilor de funcţionare a studiilor universitare de doctorat în situaţia instituirii unor măsuri excepţionale la nivel local şi/sau naţional prin acte normative emise de autorităţile competente, primite de la CCPD;

n) să depună toate diligențele în ceea ce privește verificarea conformității tezelor de doctorat în raport cu cerințele specifice unei creații originale.

***N. Comisia de îndrumare și integritate academica***

* 1. Comisia de îndrumare şi integritate academică sprijină activitatea conducătorului de doctorat în derularea studiilor doctorale pentru fiecare student doctorand.
  2. Membrii comisiei de îndrumare și integritate academică pot face parte din echipa de cercetare a conducătorului de doctorat, pot fi alte persoane afiliate Școlii doctorale sau cadre didactice și de cercetare neafiliate acesteia. Cel puțin un membru al acestei comisii este obligatoriu din afara IOSUD-TUIASI.
  3. Comisia de îndrumare şi integritate academică este, de regulă, constituită din 3-5 membri şi este propusă de conducătorul de doctorat, împreună cu studentul doctorand şi aprobată de Directorul SD. Membrii comisiei de îndrumare şi integritate academică sunt experţi în domeniul temei de cercetare, având titlul de doctor şi cu grad didactic minim de şef de lucrări sau cercetător ştiinţific gradul III. În componenţa comisiei pot fi invitaţi şi reprezentanţi din industrie, specialişti în tema abordată de studentul doctorand.

Principalele obligații ale comisiei de îndrumare și integritate academică sunt:

* să analizeze rapoartele de cercetare ale studentului doctorand şi să se asigure că există toate condiţiile pentru realizarea tezei de doctorat;
* să sprijine accesul studentului doctorand la infrastructura de cercetare necesară pentru realizarea programului de cercetare;
* să monitorizeze îndeplinirea de către studentul-doctorand a indicatorilor de performanţă stabiliţi la nivelul Şcolii doctorale și CNATDCU în vederea acordării titlului științific de doctor;
* să sprijine studentul doctorand să îşi pregătească cariera profesională;
* să supervizeze scrierea tezei de doctorat şi să contribuie prin sugestii şi comentarii la redactarea acesteia;
* să participe la susţinerea rapoartelor de cercetare şi la presusţinerea tezei de doctorat.

***O. Încetarea contractului***

Contractul de studii doctorale încetează:

* 1. la data expirării perioadei stipulate la punctul B, stabilită conform prevederilor prezentului contract;
  2. la momentul exmatriculării studentului doctorand sau a transferului acestuia la o altă I.O.S.U.D.;
  3. la data aprobării de către conducerea I.O.S.U.D. a cererii de retragere din programul de studii doctorale;
  4. în situaţia apariţiei unui caz de forţă majoră, definit potrivit legii, în ceea ce priveşte studentul doctorand.

***P. Dispoziţii finale***

1. Prevederile prezentului contract de studii universitare de doctorat se completează cu dispozițiile *Legii 199/2023*, *Regulamentului-cadru privind studiile universitare de doctorat aprobat prin Ordin de Ministru, Regulamentului IOSUD–TUIASI, hotărârile IOSUD–TUIASI privind școlaritatea*, precum şi cu orice modificări legislative privind studiile de doctorat şi școlaritatea.
2. Apariția unor noi reglementări legale adoptate la nivel național sau IOSUD, impune încheierea unor acte adiționale la prezentul contract.
3. Prin semnarea contractului, studentul doctorand își exprimă în mod neechivoc și ferm acordul pentru ca datele sale cu caracter personal (nume, prenume, CNP, date de contact, situații școlare etc.) să fie comunicate de către universitate următoarelor entități: Registrul Matricol Unic, CNAS, AJOFM, bănci, Casa de Cultura a Studenților etc.
4. Prin semnarea prezentului contract, studentul doctorand declară că, după susținerea publică a tezei de doctorat, optează sau nu, conform *Procedurii pentru susținerea tezelor de doctorat PO.CSUD.01*, pentru publicarea distinctă a tezei de doctorat sau a unor capitole din aceasta în maximum 24 de luni de la data susţinerii. În cazul în care nu notifică IOSUD cu privire la publicarea distinctă a tezei, documentul în format digital devine liber accesibil pe platforma națională cu atribuirea unei licențe de protecție a dreptului de autor.
5. Prin semnarea prezentului contract de studii doctorale, studentul doctorand, împreună cu conducătorul de doctorat, îşi exprimă în mod ferm acordul ca numele și prenumele, titularului tezei de doctorat, numele și prenumele conducătorului de doctorat, respectiv numele și prenumele membrilor comisiei de doctorat să fie făcute publice.

***R. Conflictele***

În legătură cu încheierea, executarea, modificarea, suspendarea sau încetarea prezentului contract, conflictele vor fi soluţionate pe cale amiabilă. În eventualitatea în care stingerea divergenţelor nu va putea fi convenită pe cale amiabilă, soluţionarea acestora va fi realizată de către Comisia de Etică sau de către instanţa judecătorească competentă material şi teritorial, conform legii.

Prezentul ***Contract de studii universitare de doctorat*** s-a încheiat în două exemplare originale, câte unul pentru fiecare parte şi începe să-şi producă efectele începând cu data de **01.10.2024**.

**RECTOR ,**

Prof.univ.dr.ing. **DAN CAȘCAVALDIRECTOR C.S.U.D.,**

Prof.univ.dr.ing. **ALEXANDRU SĂLCEANU**

**DIRECTOR ȘCOALĂ DOCTORALĂ,**

Prof.univ.dr.ing. **GABRIELA LISA Jurist Mirela troia**

|  |  |  |
| --- | --- | --- |
|  | ***Nume și prenume*** | **Semnătura** |
| **Director C.C.P.D.** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_\_\_\_** |
| **Conducător de doctorat** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_\_\_\_** |
| **Student–doctorand** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_\_\_\_** |

**Anexă la**

***Contractul de studii pentru Programul de studii universitare de doctorat ştiinţific***

**Notă de informare a studenților doctoranzi cu privire la prelucrarea datelor cu caracter**

**personal de către Universitatea Tehnică „Gheorghe Asachi” din Iași**

Universitatea Tehnică „Gheorghe Asachi” din Iași (denumită în continuare TUIASI) este preocupată de a respecta legislația actuală aplicabilă în ceea ce privește respectarea drepturilor dumneavoastră și protejarea datelor dumneavoastră cu caracter personal care îi sunt încredințate, aplicând prevederile Regulamentului General Privind Protecția Datelor al Uniuni Europene nr. 679/2016 cu aplicabilitate din 25 mai 2018. În cadrul TUIASI funcționează Compartimentul Protecția Datelor cu Caracter Personal. Pentru orice asistență cu privire la respectarea drepturilor privind protecția datelor cu caracter personal de către instituția noastră, vă puteți adresa acestui compartiment: [cpdcp@groups.tuiasi.r](mailto:cpdcp@groups.tuiasi.ro)o, telefon +40232701274, site web: [www.tuiasi.ro](http://www.tuiasi.ro/).

Categoriile de date cu caracter personal prelucrate, temeiul legal în baza căruia sunt prelucrate și scopurile prelucrării:

Datorită temeiului legal aplicabil în România și a situației contractuale în care vă aflați cu TUIASI, în calitate de operator de date cu caracter personal, aceasta procesează pe perioada relațiilor de colaborare date personale care vă aparțin și pe care le deține la nivelul departamentelor și serviciilor sale legate de:

* date de identificare, conform actelor personale de identificare emise de autoritățile statului român (certificat de naștere, carte de identitate, pașaport unde e cazul) pentru identificarea dvs. la nivelul contractelor încheiate în baza Legii nr. 199/2023 – învățământului superior;
* date financiare (număr de cont, venituri realizate la nivelul instituției, situații financiare personale) pentru plățile dintre părți și menținerea evidenței financiar contabilă conform Codului Fiscal;
* caracteristici personale (data nașterii, locul nașterii, naționalitate, stare civilă) necesare pentru stabilirea de drepturi cuvenite;
* poza pentru emiterea de documente (acte de studii, legitimații de acces) cu respectarea cerințelor legale și, respectiv, pentru implementarea de măsuri de siguranță, securitate și control al accesului la infrastructura, serviciile și facilitățile Universității;
* opiniile medicale privind starea dvs. de sănătate (în baza certificatelor și adeverințelor medicale, inclusiv cele de vaccinare și de evaluare a stării de sănătate stipulate în normativele aplicabile și utilizate în conformitate);
* informații privind parcursul dvs. academic, rezultatele evaluărilor, imaginea și vocea, mesaje, videoclipuri, fișiere expediate sau orice alte materiale care conțin date prelucrate prin utilizarea de platforme educaționale informatice, numele de utilizator și parola de acces pentru participare la activitățile educaționale derulate online în vederea îndeplinirii obligației legale de asigurare a dreptului la învățătură și a desfășurării efective a procesului educațional;
* calificările deținute, istoricul dvs. profesional, calitatea de membru în organizații profesionale, publicații, creații cu valoare tehnică sau științifică (rapoarte de cercetare, teza de doctorat);
* date de contact (adresă, număr de telefon, e-mail personal) necesare pentru derularea curentă a activității educaționale și de cercetare specifice universității.

Destinatarii datelor:

Datele personale sunt comunicate în baza metodologiei stabilite de cadrul legal aplicabil pentru asigurarea de sănătate fără plata contribuției și de gratuitate la transportul feroviar intern la toate categoriile de trenuri, clasa a II-a, în tot cursul anului calendaristic, indiferent de distanță sau rutele călătoriilor. Conform contractului încheiat în baza cadrului normativ existent, datele dvs. sunt comunicate Companiei de Transport Public Iași pentru decontarea transportului în comun. În cazul în care sunteți beneficiarul unei burse conform Legii 376/2004 privind bursele private cu completările ulterioare, situația dvs. școlară este transmisă sponsorului strict pentru monitorizarea derulării contractului de acordare a bursei. Conform contractului încheiat în baza cadrului normativ existent, teza de doctorat este un document care va fi făcut public prin platforme informaționale gestionate de către Ministerul Educației și Cercetării, alături de numele dvs.

Transferul datelor cu caracter personal către terți:

Datele deținute la nivelul sistemelor informaționale ale instituției nu sunt comunicate unor terțe părți decât în cazul în care solicitarea se face în baza unei cereri venite conform unui temei legal furnizat de instituții ale statului român sau pentru îndeplinirea obligațiilor contractuale dintre dumneavoastră ca student / cursant și TUIASI ca furnizor de servicii educaționale.

Termenul de păstrare a datelor cu caracter personal:

Datele asociate contractelor de școlarizare și îndeplinirii obligațiilor asociate sunt reținute la nivelul instituției conform Nomenclatorului Arhivistic al TUIASI. Menționăm că păstrarea datelor cu caracter personal în instituție are rolul de a putea furniza către titularul datelor, la cerere, informații privind perioada de școlarizare petrecută în cadrul instituției și după finalizarea acestei perioade de instruire și se supune suplimentar temeiului legal aplicabil în România furnizat de Ordinul Ministrului Educației și Cercetării Nr. 4156/27.04.2020 privind regimul actelor de studii şi al documentelor universitare în sistemul de învățământ superior cu completările ulterioare care prevede un regim de păstrare permanentă la nivelul instituției și arhivei acesteia (Art 7 alin (1)) a datelor care se regăsesc la nivelul actelor de studii (suplimentul la diplomă, suplimentul descriptiv sau suplimentul Europass la diplomă; foaia matricolă sau anexa cu note; registrul matricol; registrul unic de evidență a formularelor și de eliberare a actelor de studii; cataloage; situația școlară).

Drepturile persoanelor vizate:

În calitate de student TUIASI, aveți și calitatea de persoană vizată din punct de vedere GDPR. În această calitate beneficiați de următoarele drepturi:

* dreptul de acces: se referă la dreptul de primi o confirmare din partea TUIASI cu privire la prelucrarea datelor cu caracter personal, precum și accesul la acestea;
* dreptul la rectificare: aveți posibilitatea de a solicita modificarea datelor personale, dacă acestea au fost înregistrare incorect , incomplet sau au apărut modificări față de datele furnizate la înscriere (schimbare acte de identitate, schimbare nume);
* dreptul la restricționarea prelucrării: îl puteți exercita atunci când considerați că prelucrarea este ilegală sau datele nu sunt exacte.

În cazul în care apreciați că operațiunile de prelucrare realizate de TUIASI încalcă drepturile dumneavoastră menționate în Regulamentul (UE) 2016/679, puteți formula o cerere scrisă (datată și semnată) către TUIASI la Registratura TUIASI din Bd. Dimitrie Mangeron, nr. 67, Corp T, Iași sau către Responsabilul cu protecția datelor la adresa de e-mail [dpo@tuiasi.ro](mailto:dpo@tuiasi.ro).

De asemenea, aveți dreptul de a depune o plângere la Autoritatea Națională de Supraveghere a Prelucrării Datelor cu Caracter Personal (cu sediul în București, Bd. General Gheorghe Magheru nr. 28-30, Sector 1, cod poștal 010336, telefon 0318059211, adresă de e-mail [anspdcp@dataprotection.ro](mailto:anspdcp@dataprotection.ro)), procedura fiind prezentată pe site-ul autorității la adresa [www.dataprotection.ro](http://www.dataprotection.ro).

Măsuri tehnice și organizatorice de protecție a datelor cu caracter personal:

Universitatea Tehnică „Gheorghe Asachi” din Iași, prin măsurile instituite se asigură că respectă drepturile cu privire la datele personale pe care le deține, informând ori de câte ori apar procesări noi ale datelor în afara vreunui temei legal, contractual, menite să vă protejeze un interes vital, realizate pentru îndeplinirea unui scop de interes public sau ca urmare a exercitării autorității de către o instituție oficială abilitată.

Furnizarea datelor cu caracter personal necesare pentru respectarea unei obligații legale ale operatorului:

Vă informăm că prevederile legale pe care le-am menționat ne obligă să vă solicităm și să prelucrăm categoriile de date enumerate anterior. Astfel, în măsura în care nu sunteți de acord cu prelucrarea datelor cu caracter personal, vom fi în imposibilitatea încheierii Contractului de studii universitare de doctorat.

Subsemnatul ............................................................................................................................................................., declar că am fost informat cu privire la prelucrarea datelor cu caracter personal de către Universitatea Tehnică „Gheorghe Asachi” din Iași, așa cum este menționat anterior, citind și înțelegând prezenta notă de informare.

Data Semnătura,

**.......................................... ..........................................**

**Declarație de consimțământ privind prelucrarea datelor cu caracter personal**

Subsemnatul .................................................................................................................................................................., declar că doresc realizarea următoarelor modificări privind prelucrarea datelor cu caracter personal:

⃝ **Sunt** / ⃝ **Nu sunt** de acord ca datele personale cu privire la situația școlară și financiară (plata taxelor de studii) să fie furnizate la cerere și rudelor mele de gradul 1, respectiv împuterniciților mei legali (tutori).

⃝ **Sunt** / ⃝ **Nu sunt** de acord să fiu **contactat prin telefon** pentru soluționarea situațiilor administrative ce țin de calitatea mea de student.

În cazul în care în Contractul de studii universitare doctorale nu furnizez un număr de telefon valid, înțeleg și accept decizia luată în lipsa mea în ceea ce privește situația administrativă existentă și modul de comunicare decis de Secretariat.

⃝ **Sunt** / ⃝ **Nu sunt** de acord să fiu **contactat prin e-mail-ul personal** pentru soluționarea situațiilor administrative ce țin de calitatea mea de student.

În cazul în care nu furnizez o adresă de e-mail validă, înțeleg și accept decizia luată în lipsa mea în ceea ce privește situația administrativă existentă și modul de comunicare decis de Secretariat.

⃝ **Sunt** / ⃝ **Nu sunt** de acord ca situația mea școlară să fie transmisă unor terțe părți (cu care Universitatea are stabilit un acord în acest sens) strict cu scopul de a fi utilizată în procesul de evaluare a condițiilor de acordare a unei burse în cadrul legal furnizat de Legea nr. 376/2004 privind bursele private cu completările ulterioare.

⃝ **Sunt** / ⃝ **Nu sunt** de acord ca imaginile fotografice, secvențele video sau alte materiale multimedia realizate la evenimentele organizate de Universitatea Tehnică „Gheorghe Asachi” din Iași sau la care aceasta are calitatea de partener și în care apare imaginea mea clară (pot fi identificat direct) să poată fi utilizate de Universitatea Tehnică „Gheorghe Asachi” din Iași pentru promovarea acțiunilor și activităților respective sau a Universității Tehnice „Gheorghe Asachi” din Iași și a serviciilor oferite de aceasta, în general.

Data Semnătura,

.............................................. .................................